Il-Patroċinju ta' San Ġużepp fix-Xogħlijiet ta' Ġużeppi Call L-Importanza ta' San Ġużepp fl- Arti għandha għeruq fondi u f'dan l-ariklu nixtieq nagħti ħarsa profonda lejn xi xogħlijiet li t-tema tagħhom huma l-Patroċinju ta' San Ġużepp minn wieħed mill-ikbar artisti li kellha Malta: L-Artist Ġużeppi Cali magħruf bħala s-Saħħar tal-Arti Maltija. £ privati, ritratti u xeni tipiċi Maltin. : Uħud mill-isbaħ xogħlijiet li għamel £ huma l-Kwadru ta' San Duminku fil- Bażilika Dumnikana u l-Apoteosi £ ta' San Franġisk fil-Knisja ta' San Franġisk; it-tnejn fil-Belt Valletta. Kif : ukoll il-Profeti fil-Bażilika ta' Santa : Marija tal-Mosta. Ix-xogħlijiet tiegħu Tema magħżula hija marbuta mal-150 - : jixhdu l-versatilità u s-sengħa tiegħu. sena minn meta l-Papa Piju IX ipproklama lil San Barra li kien pittur kien ukoll skultur, minjaturista Ġużepp Patrun Universali tal-Knisja Kattolika. u ritrattista. Cali ħalla din id-dinja nhar l-1 ta' Marzu 1930 fil-Belt Valletta, fl-età ta' 84 sena. Min kien Ġużeppi Cali7 Ġużeppi Cali twieled Dawn it- tnejn kienu Naplitani. Ġie mgħammed fil-Parroċċa ' Bażilika tal-Portu Salvu u San Duminku fil-Belt Valletta. Fil-Familja tiegħu kien hemm diġà żewġ artisti oħra li setgħu wassluh għall-imħabba lejn l-Arti. Sa minn meta kien għadu żgħir diġà kien wera potenzjal u ħila fl-arti, li wasslitu biex ta' sbatax-il sena mar jistudja fl-Accademia di Belle Arti f'Napli; taħt it-tutela tal-Artist Neoklassiku Giuseppe Macinelli. Iżżewweġ lil Perenia Pace mill-Isla u kellhom għaxart itfal, fosthom lil Ramiro' Cali li kien ukoll pittur. Cali kien ħalla impatt qawwi fuq is-Soċjetà Maltija fi żmienu; fejn kien magħruf għal mod tant sabiħ kif ġien ipitter l-uċuħ. L-ewwel xogħol ta' arti reliġjuża kien bit-tema tal-Madonna tar- Rużarju fil-Bażilika tal-Mosta u għamel diversi opri oħra f'ħafna knejjes mxerrdin fil-gżejjer Maltin. Barra min hekk hu kien ipitter xogħlijiet għal djar Il-Kwadru fil-Kappella ta' San Ġużepp fil-Bażilika ta' Sant'Elena ta' Birkirkara L-Artal ta' San Ġużepp li nsibu f'din il-Bażilika, jinsab fin-navata tan-nofs eżatt ħdejn il-Kappella tal-Annunzjata u fejn tintrama għal qima tal-Poplu l-vara maestuża ta' Sant'Elena fil-jiem tal-Festa. Dan il-kwadru sar fl-1912 minflok kwadru ieħor li kien juri lil San Ġużepp bil-Bambin f'dirgħajh. Naraw lil San Ġużepp bilwieqfa fuq sħaba; fin- nofs tal-kwadru liebes il-kuluri tradizzjonali: libsa vjola (ħajja moħbija) u l-isfar (qdusija). Xi ħaġa li ma tantx issib bħala fi kwadri oħra, huwa l-fatt li f'idejh il-leminija nsibu x-xettru simbolu tal- Patroċinju tiegħu. Naraw raġel ta' żmien tal-età tan- nofs; b'ħarsa ta' respons, b'xagħar kemxejn twil. Dan hu l-wiċċ tipiku ta' San Ġużepp li Cali pitter f'ħafna mill-kwadri li hu għamel fejn kien hemm il-figura tal-Qaddis. Fuq in-naħa tax-xellug tiegħu bilwieqfa ħdejh u b'idejn San Ġużepp fuq spalltu, insibu lil Ġest tfajjel liebes libsa ħamra simbolu tal-inkarnazzjoni u r-redenzjoni. F'idu x-xellugija nsibuh iwieżen il-bastun tal-ġilju. Ir-rieda li Ġest ried il-Patronat ta' San Ġużepp fuq il-Knisja nsibuha riflessa fit- turija tal-Qalb Sagratissima tiegħu kif ukoll b'idu l-leminija qiegħed jipponta lejn il-figura ta' San Mikiel li jinsab għarkopptejh quddiemhom. Wiċċ Ġest huwa seren jħares lejn San Ġużepp u b'dawn il-ġesti li qed narawh jagħmel, qed jagħti lil San Ġużepp l-awtorità fuq il-Knisja Kattolika. Bħal ma semmejt qabel quddiem il-figuri ta' Ġesti u Ġużeppi, fuq in-naħa tal-lemin, għarkopptejh fuq sħabha nsibu lil San Mikiel liebes ta' gwerrier u f'idejh insibu t-tarka u x-xabla, simbolu tal- ħarsien tal-Knisja mill-qawwiet tal-ħażen. Tajjeb li ninnutaw li San Mikiel hawnhekk qed insibuh jissimbolizza wkoll lil Knisja stess. Il-panneġġ tal- mant ta' San Ġużepp jinsab movimentat sabiħ fejn narawh qed itir mar-riħ u fl-istess ħin qiegħed jidher itir fuq San Mikiel, simbolu wkoll tal-ħarsien ta' San Ġużepp fuq il-Knisja. Fl-isfond tal-kwadru nsibu shab li ċ-ċentru tiegħu jinsab mdawwar ma ras San Ġużepp li qed idawwal il-kwadru. Moħbija fl-isħab nsibu wkoll figuri mċajpra fis-sħab ta' puttini ħelwin. Il-Kwadru Titulari ta' San Ġużepp tal-Parroċċa tal-Kalkara Għalkemm l-ewwel ġebla tal-ewwel Knisja Parrokkjali tqiegħdet fl-1890, ir-raħal tal-Kalkara sar Parroċċa awtonoma nhar l-10 ta' Diċembru 1897. Il-Parroċċa ġiet iddedikata lil San Ġużepp u fl-1898 saret il-pittura titulari li tirrappreżenta l-Patroċinju ta' San Ġużepp. Din tpittret minn Ġużeppi Cali u swiet £27, somma mhux żgħira għal dak iż-żmien tant li l-artist kien iddeċieda li jiffirma kunjomu bil- kontra bħala protesta għal diversi artisti barranin li kienu qed 'jilaqgħu' kollox (bil-Malti antik 'ilac'). Il-pittura hija waħda allegorika fejn San Ġużepp jidher fuq sħaba b'Ġesti tfajjel maġenbu fuq globu li jirrappreżenta d-dinja. It-titlu prinċipali tal-kwadru huwa l-patroċinju tal-Knisja Universali u għalhekk naraw żewġ figuri oħra fuq in-naħa t'isfel tal- kwadru: fuq il-lemin xbejba liebsa l-abjad bis-salib f'idha x-xellugija u b'kalċi u ostja f'idha l-leminija li tirrappreżenta l-Knisja, u fuq ix-xellug lil San Pietru li kien l-ewwel Papa bit-tmun f'idejh. Iż- żewġ figuri jinsabu fuq dgħajsa f'baħar imqalleb u mewġ jħabbat magħha, sinjal tal-Knisja li kienet u għadha għaddejja minn żminijiet diffiċli. San Ġużepp, bi sfond imdawwal u forom ta' puttini fis- sħab, jinsab iħares u jindokra l-Knisja Mqaddsa. Għalkemm l-ewwel Knisja Parrokkjali ġiet meqruda kompletament fit-Tieni Gwerra Dinjija fl- 1942, dan il-kwadru ġie salvat għaliex il-kompajżan Arċisqof Mons. Mikiel Gonzi, dak iż-żmien Isqof ta' Għawdex, kien iddeċieda li jieħdu miegħu fid- Djoċesi Għawdxija. Illum dan il-kwadru jitgawda b'mod imponenti wara l-artal maġġur tal-Knisja Parrokkjali preżenti. Din il-pittura titulari tgawdi devozzjoni kbira, kif jixhdu l-bosta ex-voti li nsibu fis-Sagristija tal-istess Knisja. Il-Kwadru Titulari Inkurunat ta' San Ġużepp tal-Parroċċa tal-Qala, Għawdex Dan il-Kwadru sabiħ li juri l-Patroċinju ta' San Ġużepp, tpitter minn Cali fis-sena 1899. Fl-abbozz oriġinali, li Ilum jinsab fid-dar tal-Arċipriet ma kienx hemm preżenti l-Madonna u peress li l-Parroċċa tal-Qala hi ddedikata lil Immakulata Kunċizzjoni u lil San Ġużepp; l-abbozz inbidel fuq ix-xewqa tal- Parruċċani tal-Qala. Il-Kwadru fih seba' figuri, in-numru perfett fil- Bibbja. Il-fiġura ċentrali hija dik ta' San Ġużepp liebes il-kuluri relatati miegħu fl-arti jiġifieri l-vjola u l-kannella safrani, simboli tar-regalità u l-umiltà tal-qaddis. Fl-id ix-xellugija nsibuh iżomm il- bastun tiegħu bil-ġilju simbolu tal-Awtorità bħal baklu tal-Papa u l-Isqfijiet u l-id il-leminija tinsab miftuħa simbolu tal-ħarsien tiegħu fuq il-Knisja. Naraw ukoll moviment qawwi billi l-qaddis jidher qed imidd il-pass. Fuq in-naħa ta' fuq tal-kwadru, bilqiegħda fuq is-sħab u bil-qamar taħt riġlejha, fuq il-lemin nsibu l-figura tal-Immakulata Kunċizzjoni b'idejha magħqudin flimkien liebsa l-abjad u b'mant ċelesti simboli tal-purità u tas-sema. Fil-wiċċ u l-ġesti ta' Marija nsibu ħlewwa u umiltà. Fuq in-naħa tax- xellug ta'Marija, bilqiegħda wkoll fuq is-sħab naraw il-figura ta' Sidna Ġesti Kristu liebes libsa ħamra u mant blu simboli tal-inkarnazzjoni u tad- divinità. Lil Ġest narawh jesponi l-qalbu u b'idejh miftuħin beraħ li juru l-awtorità tal-Patroċinju ta' San Ġużepp fuq il-Knisja. l Bejn dawn iż-żewġ figuri, fin-nofs fuq ras San Ġużepp naraw tittajjar il-figura tal-Ispirtu s-Santu; simbolu ta' ħamiema bajda; li qed jitfa' raġġ ta' dawl fuq il-qaddis u taħtu mċajprin fis-sħab insibu għadd sabiħ ta'uċuħ ta' puttini. : Għarkopptejh quddiem San Ġużepp: insibu l-figura tal-messaġġier t'Alla: L-Anġlu Gabrijel li qed jippreżenta lil San Ġużepp il-Ktieb Qaddis tal- Bibbja u fuqu t-Tiara tal-Papa, simboli tal-Knisja Kattolika u ħdejh insibu s-salib tal-Papa. Fuq ras l-Anġlu Gabrijel insibu l-ilsien tan-nar li jfisser li hu l-messaġġier t'Alla. Fuq in-naħa l-oħra nsibu l-figura tal-Prinċep tal-Anġli: San Mikiel Arkanġlu liebes l-aħdar simbolu tar-rebħ. F'idejh naraw virga ppuntata li biha qed jisħaq figura ddisprata:u kważi għeri li tissimbolizza lix-xitan u l-qerq tiegħu fid-disprament li għandu biex jeqred lil Knisja ta' Kristu. Ħdejh insibu ktieb u serp li minn go ħalqu toħroġ fjamma tan-nar simboli tal-ereżija. Dan il-Kwadru Artistiku ġie Inkurunat solennament mill-Kardinal ta' Milan Giovanni Colombo nhar it-8 t'Awwissu 1971 u reġa' ġie inkurunat mill-Kardinal Saraiva Martins fl-1999, dan peress li kienet insterqet ħames snin qabel. Konklużjoni Dawn it-tliet kwadri jagħtu ftit togħma tal- kapaċità li kellu Cali fil-pittura u l-ħila li kellu biex joħroġ il-karattru umli ta' San Ġużepp. Dawn ix- xbihat sbieħ; jagħtuna ħjiel ta' dak li San Ġużepp għandu fil-glorja tas-Sema u mhux ta' b'xejn li nsejħulu l-Patrun Universali u Missier il-Knisja. Kull darba li nħarsu lejh f'dawn ix-xbihat niftakru f'dak il-Missier Ħanin li kontinwament jiddefendi u jħares il-Knisja li hija aħna stess. Bil- qalb ngħidulu XERRED FUQNA L-PATROĊINJU TIEGĦEK O SULTAN TAL-QADDISIN. Noti u Referenzi Ħajr tal-Informazzjoni u tar-Ritratt dwar il-Kwadru ta' San Ġużepp ta' B'Kara lil Patri Clive Camilleri O.EM. Ħajr tal-Kitba u ritratt dwar il-Kwadru ta' San Ġużepp tal- Kalkara lil Kav.Duncan Brincat u til Kav. Ħajr lis-Sur Charles Buttigieg u d-diriġenti tal-Pagna 'Qala Parish' fuq Facebook għall-informazzjoni dwar it-Titular ta' San Ġużepp Inkurunat tal-Qala Għawdex. Informazzjoni dwar Ġużeppi Cali mill-Wikipedja.